钦定古今图书集成/理学汇编/学行典/第095卷 > 《求邻壁光判》阙名
## 钦定古今图书集成/理学汇编/学行典/第095卷 > 《求邻壁光判》阙名

郗珍好读书，穿邻壁取烛光，邻告为盗。

郗珍，黄冠野客，白屋寒生。仰桂林之一枝，犹思对策；
掩蓬门之三迳，无忘偷光。但学以资身，行不逾志，因
人之利，尚或不为；窃邻之光，何居而可？必欲三馀不
弃，百遍无疲。原宪敝衣，杖藜而非病；颜回陋巷，饮水
而多欢。既知读书，应闻对马。与其凿壁，何如聚萤。若
观过知仁，推情敝狱。束缊之妇，尚未过于黄沙；悬梁
“之夫，庶获哀于丹笔。”违礼入律，理或难容；居法徇私，
斯焉有在。